ועדת הכספים, כנסת 17, פרוטוקול מספר 651, 2008-01-01 10:40

שי חרמש: אני פותח את ישיבת ועדת הכספים בנושא צו בנק ישראל (ביטול מעות), התשס"ז-2007.

שי חרמש: אנחנו כרגע במעמד בכירי בנק ישראל מלווים בדרכו האחרונה את 5 האגורות.

יעקב דנון: אני שמח להיות כאן וללוות דרכו האחרונה את החדר הזה.

יעקב דנון: שלושה דברים שאנחנו מתייחסים בנושאים אלה.

יעקב דנון: האחד, אפשר לקרוא לזה "כבוד המטבע".

יעקב דנון: השני, רצון הציבור שאנחנו מאוד מתחשבים בו, והשלישי, שיקולים כלכליים וזה בסדר הזה.

יעקב דנון: כך בעצם בחנו את העניין הזה והגענו למסקנה על הביטול.

מוטי פיין: כדי להסיר חשש, אנחנו מדברים אך ורק על תשלום במזומן ואם כל הקנייה מסתכמת במספר שעומד על 5 – 8,65 – רק אז הסכום מתחיל להתעגל.

מוטי פיין: כאשר מדובר בכרטיס אשראי, זה מחויב בדיוק בסכום, כולל אם אתה קונה היום מוצר שנקוב גם באגורות בודדות שלא קיים כבר משנת 1991 – החשבון שלך מחויב בדיוק בסכום הזה ולא מתעגל.

מוטי פיין: גם בתשלום בשיקים זה אותו הדבר.

מוטי פיין: מדובר אך ורק בתשלום במזומן.

שלי יחימוביץ': אני גרה בשוק הכרמל ואני גם עושה את קניותיי שם ואני רואה גם אנשים אחרים עושים שם קניות.

שלי יחימוביץ': אנשים נוהגים לבוא לשוק עם ארנק מלא מטבעות שהם אספו במהלך השבוע והמטבעות האלה משמשים לקנייה.

שלי יחימוביץ': אותו מטבע של 5 אגורות משמש לקנייה.

שלי יחימוביץ': קילו עגבניות למשל עלה ביום שישי האחרון 4.95.

שלי יחימוביץ': מה זה אומר?

שלי יחימוביץ': שאין עכשיו מטבע של 5 אגורות.

מוטי פיין: זה סימטרי ובסופו של דבר זה מתקזז.

מוטי פיין: אם היום היו לך 73 אגורות, זה היה מתעגל ל-75.

מוטי פיין: היום כאשר ה-5 אגורות לא יהיה קיים, ה-73 וה-74 יורדים למטה וה-76 שהיה מתעגל ל-75, עולה למעלה.

מוטי פיין: בחוק בנק ישראל יש דבר מפורש, שזה מתעגל למעלה.

מוטי פיין: רוב המוצרים הבסיסיים והחיוניים במשק – אספתי רשימה שלמה של כמה וכמה עמודים – נקובים באגורות בודדות.

מוטי פיין: בקבוק שמן, דלק, דגים, חלב.

מוטי פיין: הכל הולך באגורות בודדות.

מוטי פיין: בסופו של דבר, כמו שאמרתי, כאשר אתה משלם במזומן ונפלת על הסך הכל בספרה 5, זה מתעגל למעלה ואז יש לך נזק של מטבע אחד בודד על כל הקנייה.

שי חרמש: אני חושב שאנחנו נמצאים כאן במעמד שרק חמישה חברי כנסת זכו לו.

שי חרמש: אנחנו מבטלים את 5 האגורות בתשלום המזומן.

שי חרמש: ה צ ב ע ה אושר פה אחד אני מודה לכם.